《龙头场村妇》
清代·姚燮

酒蛮不畏官，酒蛮醉如虎。短髭左袒衣，霍霍坐磨斧。

昔行过其左，视为奇货居。白昼关屋门，缚我当庭除。

东邻走相告，西邻去相避。莫结酒蛮冤，莫受酒蛮气。

酒蛮亦有女，有女颜如花。有女方炊茶，有妇方绩麻。

女儿走呼母，妇来酒蛮走。稽首尊客前，酒蛮是吾偶。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。